|  |  |
| --- | --- |
|  | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

Πάτρα: 3/10/2018

Αρ. Πρωτ.: 1387

**ΑΝΑΚΟΙΝΩΣΗ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΥΠΗΡΕΣΙΩΝ ΔΗΜΟΣΙΕΥΣΕΩΝ, ΜΕΤΑΚΙΝΗΣΕΩΝ & ΦΙΛΟΞΕΝΙΑΣ, ΕΚΔΗΛΩΣΕΩΝ**

**για την υλοποίηση του έργου AGROINNOECO του Προγράμματος   
Interreg Balkan Med 2014-2020**

**CPV:22120000-7**

**CPV:63510000-7**

**CPV:79952000-8**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 01.09.2017 σύμβασης χρηματοδότησης του έργου «Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector» και ακρωνύμιο "AGROINNOECO" » και τα παραρτήματα αυτής,
10. την υπ. αριθ. 561/05-07-2017 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου AGROINNOECO του προγράμματος Balkan Mediterranean,
11. την υπ. αριθ. ΑΔΑ: 603Η469ΗΛΒ-ΨΤΡ απόφαση ανάληψης υποχρέωσης του Επιμελητηρίου Αχαΐας.
12. το υπ. αριθμ. 588/01-10-2018 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας.
13. τη ΣΑΕΠ 601.6\_2018 και ενάριθμο 2017ΕΠ60160002.

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν εντός επτά (7) ημερών σφραγισμένο κλειστό φάκελο με την προσφορά τους για την παροχή **«Υπηρεσιών δημοσιεύσεων, μετακινήσεων & φιλοξενίας, διοργάνωσης εκδηλώσεων»** **συνολικής αξίας έως 10.050,00€ συμπεριλαμβανομένου του ΦΠΑ** και όλων των νόμιμων κρατήσεων, σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο **AGROINNOECO (Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector)** το οποίο εγκρίθηκε για υλοποίηση στο πλαίσιο της πρώτης πρόσκλησης εκδήλωσης ενδιαφέροντος της Διαχειριστικής Αρχής του Προγράμματος Balkan Mediterranean.

Το εν λόγω έργο έχει ως στόχο να προσδιορίσει μια μεθοδολογία που θα διευκολύνει τη μεταφορά καινοτομίας στον αγροδιατροφικό τομέα των συμμετεχουσών περιφερειών μέσω της δημιουργίας μιας διαδικασίας και μιας δομής στήριξης για την καινοτόμο επιχειρηματικότητα.

Η συγκεκριμένη δομή θα βασίζεται σε ένα δίκτυο περιφερειακών μηχανισμών καινοτομίας που θα αναπτυχθεί σε όλες τις περιοχές που συμμετέχουν στο έργο. Κάθε περιφερειακός μηχανισμός καινοτομίας θα βασίζεται σε τρεις πυλώνες της «τριπλής έλικας» (επιχειρηματικός τομέας, δημόσιος τομέας και ερευνητικά / ακαδημαϊκά κέντρα). Στη Δυτική Ελλάδα η τριπλή έλικα θα αποτελείται από το Περιφερειακό Ταμείο Ανάπτυξης της Περιφέρειας Δυτικής Ελλάδας (δημόσιος τομέας), το Τεχνολογικό Εκπαιδευτικό Ίδρυμα Δυτικής Ελλάδας (έρευνα / ακαδημαϊκό κέντρο) και το Επιμελητήριο Αχαΐας (επιχειρηματικός τομέας).

Όλοι οι περιφερειακοί μηχανισμοί καινοτομίας που θα αναπτυχθούν στο προτεινόμενο έργο θα υλοποιήσουν από κοινού μια μεθοδολογία για την ωρίμανση καινοτόμων επιχειρηματικών ιδεών στον συγκεκριμένο τομέα. Κάθε περιφερειακός μηχανισμός καινοτομίας θα προσφέρει υπηρεσίες όπως:

1. Προσδιορισμός των καινοτόμων επιχειρηματικών ιδεών από νέους και υφιστάμενους επιχειρηματίες.
2. Αξιολόγηση των καινοτόμων επιχειρηματικών ιδεών
3. Ωρίμανση επιχειρηματικών ιδεών
4. Προετοιμασία επιχειρηματικών σχεδίων για την εφαρμογή τους

Ειδικότερα για την Δυτική Ελλάδα έχει ληφθεί μέριμνα ώστε να αξιοποιηθεί και ο νεοσύστατος θεσμός του Patras IQ ως μέσο προβολής και διάδοσης των επιχειρηματικών ιδεών που θα αναδειχθούν από το έργο.

Στο έργο συμμετέχουν συνολικά επτά (7) φορείς-εταίροι από 4 διαφορετικές χώρες:

1. Περιφερειακό Ταμείο Ανάπτυξης Περιφέρειας Δυτικής Ελλάδας (Συντονιστής)
2. Τεχνολογικό Εκπαιδευτικό Ίδρυμα Δυτικής Ελλάδας
3. Επιμελητήριο Αχαΐας
4. Τεχνολογικό Πανεπιστήμιο Κύπρου
5. Εμπορικό και Βιομηχανικό Επιμελητήριο Βουλγαρίας
6. Εμπορικό και Βιομηχανικό Επιμελητήριο Τιράνων
7. Πανεπιστήμιο Τιράνων

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών προς την Αναθέτουσα Αρχή, σχετικά με δημοσιεύσεις (CPV:22120000-7), υπηρεσίες μετακίνησης και φιλοξενίας (CPV:63510000-7) καθώς και διοργάνωσης εκδηλώσεων (CPV:79952000-8).

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2018 και τελικώς τον προϋπολογισμό του έργου **«Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector**» με ακρωνύμιοAGROINNOECO στο πλαίσιο του Διακρατικού Προγράμματος Εδαφικής Συνεργασίας **Interreg Balkan-Mediterranean 2014-2020** με MIS: 5016066 και Κωδικό Έργου: BMP1/1.2/2437/2017, και συγκεκριμένα τα:

- Πακέτο Εργασίας 2, Παραδοτέα 2.3.4 & 2.3.5

- Πακέτο Εργασίας 5, Παραδοτέο 5.3.3

Οι προδιαγραφές των ζητούμενων υποστηρικτικών Υπηρεσιών θα πρέπει κατ’ ελάχιστο να πληρούν τις απαιτήσεις του **Παραρτήματος Α**, το οποίο αποτελεί αναπόσπαστο μέρος της παρούσας πρόσκλησης.

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο, **εντός επτά (7) ημερών** δηλαδή έως **11/10/2018** και ώρα 12:00 μ.μ.

**Περιεχόμενο Προσφορών**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’αριθμ. Πρωτ. τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**β)** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας 1 φορά την εβδομάδα.
* Για όλες τις συναντήσεις & εκδηλώσεις που θα διοργανωθούν στο πλαίσιο της σύμβασης θα παραδοθεί πλήρες τεκμηριωτικό υλικό σε έντυπη και ψηφιακή μορφή που θα περιλαμβάνει κατ' ελάχιστον το πρόγραμμα της εκδήλωσης, τη λίστα των συμμετεχόντων με τις υπογραφές (ανά ημέρα), τις ομιλίες / παρουσιάσεις των εκδηλώσεων, τα πρακτικά (minutes), φωτογραφικό υλικό, τυχόν αποδεικτικά αποστολής πρόσκλησης σε ενδιαφερόμενους κλπ.
* Σε κάθε είδους ενέργεια δημοσιότητας και επικοινωνίας (π.χ. παραγωγή έντυπου και ηλεκτρονικού υλικού, προγραμμάτων, δελτία τύπου κλπ) θα ακολουθούνται οι οδηγίες – κατευθυντήριες γραμμές του Προγράμματος Balkan Med 2014-2020 (χρήση λογοτύπων, σημαιών, συγχρηματοδότησης κ.λπ.) για τις οποίες είναι υπεύθυνος ο Ανάδοχος.
* Η επιλογή των χώρων των συναντήσεων & εκδηλώσεων, (π.χ. κατά τις επισκέψεις μελέτης, συναντήσεις δικτύωσης κλπ), της διαμονής των ομιλητών, της τροφοδοσίας τους, των προωθητικών μέσων, του χρόνου και των αποδεκτών του επικοινωνιακού υλικού του έργου κλπ, τελούν υπό την έγκριση της αναθέτουσας αρχής και σε κάθε περίπτωση θα προηγείται συνεννόηση με τα μέλη της ομάδας έργου.
* Δαπάνες οι οποίες θα προκύψουν από τη μετακίνηση του αναδόχου για συναντήσεις με ενδιαφερόμενους φορείς/stakeholders (π.χ. κατά τις επισκέψεις μελέτης, συναντήσεις δικτύωσης κλπ) και την ομάδα έργου του Επιμελητηρίου Αχαΐας βαραίνουν τον ίδιο.
* Για τις μετακινήσεις, σε όποια παραδοτέα προβλέπεται, απαιτείται από τον ανάδοχο η ασφαλιστική κάλυψη αστικής επαγγελματικής ευθύνης. Ειδικότερα, για την κάλυψη των αναγκών φιλοξενίας και των μετακινήσεων που περιλαμβάνονται στα παραδοτέα D2.3.5 και D5.3.3 απαιτείται η εφαρμογή των διατάξεων του Νόμου 393/76 και του ΠΔ 339/96.
* Ως υποψήφιος ανάδοχος διαθέτει όλες τις απαραίτητες άδειες για τη διοργάνωση και υλοποίηση των ζητούμενων υπηρεσιών του Παραρτήματος Α.

**γ) Σύντομο βιογραφικό – προφίλ** το φυσικού/ νομικού προσώπου καθώς και αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** (www.gsis.gr).

**δ)** **Πίνακα έργων** σχετικών με τα ζητούμενα παραδοτέα,συνοδευόμενο με αντίστοιχες **βεβαιώσεις καλής εκτέλεσης.** Ο υποψήφιος ανάδοχος θα πρέπει **επί ποινή αποκλεισμού** να διαθέτει τουλάχιστον ένα (1) έργο που να αποδεικνύει την εμπειρία του στα ζητούμενα παραδοτέα (έκδοση δελτίων τύπου, πρόσκληση μεταφορά & φιλοξενία εμπειρογνωμόνων, διοργάνωση επισκέψεων μελέτης και συναντήσεων δικτύωσης).

**ε)** **Οικονομική Προσφορά** για την εν λόγω Προμήθεια βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, θα πρέπει να είναι αναλυτική ανά παραδοτέο και συγκεντρωτική ως προς το άθροισμά της και να μην υπερβαίνει τον ανά παραδοτέο προϋπολογισμό και το συνολικό προϋπολογισμό.

Οι φάκελοι θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΥΠΗΡΕΣΙΩΝ, καθώς και τον τίτλο του Έργου.

H επιλογή του Αναδόχου για την ανάθεση της προμήθειας υπηρεσιών, εφόσον καλύπτονται πλήρως οι προδιαγραφές της παρούσας, θα γίνει **με κριτήριο τη χαμηλότερη τιμή.**

Για την κατακύρωση θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Η διάρκεια της σύμβασης εκτιμάται σε έντεκα (11) μήνες από την υπογραφή της με δυνατότητα παράτασης σε περίπτωση που παραταθούν οι σχετικές δράσεις του έργου.

**Ενδεικτικό χρονοδιάγραμμα υποβολής παραδοτέων**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **ΜΗΝΕΣ** | | | | | | | | | | |
| **ΠΑΡΑΔΟΤΕΟ** | **10/2018** | **11/2018** | **12/2018** | **1/2019** | **2/2019** | **3/2019** | **4/2019** | **5/2019** | **6/2019** | **7/2019** | **8/2019** |
| **D2.3.4** |  |  |  |  |  |  |  |  |  |  |  |
| **D2.3.5** |  |  |  |  |  |  |  |  |  |  |  |
| **D5.3.3** |  |  |  |  |  |  |  |  |  |  |  |

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Ραυτόπουλος Κωνσταντίνος (τηλ. 2610-277 779, email: [ea@e-a.gr](mailto:ea@e-a.gr)).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

**Παράρτημα Α**

Ελάχιστες Προδιαγραφές για την Προμήθεια **«Υπηρεσιών δημοσιεύσεων, μετακινήσεων & φιλοξενίας, διοργάνωσης εκδηλώσεων»** **συνολικής αξίας έως 10.050,00€ συμπεριλαμβανομένου του ΦΠΑ** και όλων των νόμιμων κρατήσεων, στα πλαίσιο υλοποίησης του έργου AGROINNOECO:

**D2.3.4 - Σχεδιασμός, επιμέλεια** **και δημοσίευση δύο (2) δελτίων τύπου**

**Συνολικός Προϋπολογισμός: 1.500,00 € (συμπεριλαμβάνεται ΦΠΑ 24% και όλες οι νόμιμες κρατήσεις.)**

Στο πλαίσιο του παραδοτέου D2.3.4 o ανάδοχος θα αναλάβει το σχεδιασμό, επιμέλεια και την καταχώρηση συνολικά δύο (2) ανακοινώσεων σε εφημερίδες και ηλεκτρονικά μέσα τοπικής ή και περιφερειακής εμβέλειας (1 σε εφημερίδα και 1 σε ηλεκτρονικό τύπο), που θα αφορούν στο έργο AGROINNOECO και τις δράσεις του.

* Τα κείμενα των καταχωρήσεων θα εγκρίνονται από την Αναθέτουσα Αρχή, η οποία και θα καθορίσει τις εφημερίδες/ηλεκτρονικά μέσα στα οποίες θα δημοσιευθούν.
* Οι δημοσιεύσεις θα φέρουν τα λογότυπα του Έργου, του Προγράμματος και άλλες πληροφορίες που θα παρασχεθούν από την αναθέτουσα αρχή και σύμφωνα με τις οδηγίες – κατευθυντήριες γραμμές του Προγράμματος Εδαφικής Συνεργασίας Βαλκανική Μεσόγειος 2014-2020.

**D2.3.5 - Μετακίνηση και διαμονή για εξωτερικούς εμπειρογνώμονες/ ομιλητές τελικής εκδήλωσης έργου**

**Συνολικός Προϋπολογισμός: 1.050,00 € (συμπεριλαμβάνεται ΦΠΑ 24% και όλες οι νόμιμες κρατήσεις.)**

Το παραδοτέο αυτό αφορά στην υποστήριξη της Αναθέτουσας Αρχής για τη συνδιοργάνωση μιας εκδήλωσης Δικτύωσης και Διάδοσης των αποτελεσμάτων του έργου κατά τη διάρκεια του Τελικού Συνεδρίου του έργου στην Πάτρα. Το Τελικό Συνέδριο, συμπεριλαμβανομένης της εκδήλωσης Δικτύωσης και Διάδοσης, θα πραγματοποιηθεί κατά τη λήξη του έργου στην Πάτρα το 2019, σε ημερομηνία που θα καθοριστεί από την αναθέτουσα αρχή σε μεταγενέστερο στάδιο και θα διαρκέσει 2 ημέρες.

Οι ζητούμενες υπηρεσίες περιλαμβάνουν:

* Συνεργασία με τους Αναδόχους των λοιπών τοπικών εταίρων του έργου (Περιφερειακό Ταμείο Ανάπτυξης της Περιφέρειας Δυτικής Ελλάδας & Τεχνολογικό Εκπαιδευτικό Ίδρυμα Δυτικής Ελλάδας) στο πλαίσιο της εν λόγω διοργάνωσης
* Υποστήριξη στον καθορισμό θεματολογίας και περιεχομένου του Τελικού Συνεδρίου & της εκδήλωσης Δικτύωσης και Διάδοσης, με την εξασφάλιση 3 κατάλληλων ομιλητών (εμπειρογνωμόνων) οι οποίοι δύναται να είναι ειδικοί σε θέματα (προ) θερμοκοιτίδων ανάπτυξης επιχειρήσεων, έμπειροι επιχειρηματίες, επιχειρηματικοί μέντορες κλπ. Οι ομιλητές θα καθορισθούν σε συνεργασία με την Αναθέτουσα αρχή.
* Εξασφάλιση μετακίνησης των ομιλητών προς και από τη Πάτρα (εισιτηρίων με επιστροφή, οικονομικής θέσης) με κάθε πρόσφορο μέσο. Οι ομιλητές θα προέρχονται από τον Ελλαδικό χώρο. Η παρεχόμενη μετακίνηση περιλαμβάνει και μεταφορά των ομιλητών από το ξενοδοχείο προς τον χώρο του Τελικού Συνεδρίου & της εκδήλωσης Δικτύωσης και Διάδοσης και το αντίστροφο.
* Εξασφάλιση διαμονής των ομιλητών στη Πάτρα για 2 διανυκτερεύσεις ο καθένας (είτε 1 βράδυ πριν, κατά τη διάρκεια, είτε μετά το πέρας της 2ήμερης εκδήλωσης) σε ξενοδοχείο το οποίο θα καθορισθεί σε συνεργασία με την Αναθέτουσα αρχή. Η παρεχόμενη διαμονή θα αφορά συνολικά 6 διανυκτερεύσεις σε 3 δωμάτια με καθημερινό πρωινό και 2 επιπλέον γεύματα (ή δείπνα) ανά δωμάτιο.

**D5.3.3 - Υποστήριξη της διοργάνωσης τριών (3) επισκέψεων μελέτης με παράλληλη δικτύωση**

**Συνολικός Προϋπολογισμός: 7.500,00 € (συμπεριλαμβάνεται ΦΠΑ 24% και όλες οι νόμιμες κρατήσεις.)**

Στο πλαίσιο του παραδοτέου D5.3.3 περιλαμβάνεται η υποστήριξη της διοργάνωσης τριών (3) εκπαιδευτικών επισκέψεων (study visits), με παράλληλη δράση δικτύωσης για 20 συμμετέχοντες (εκπαιδευόμενους) και 2-3 μέλη της ομάδας έργου της Αναθέτουσας Αρχής.

Οι επισκέψεις μελέτης θα πραγματοποιηθούν σε επιχειρήσεις ή/και θερμοκοιτίδες προκειμένου οι εκπαιδευόμενοι να εξοικειωθούν με την λειτουργία τους. Θα έχουν διάρκεια 1 ημέρα εκάστη και θα είναι εντός των γεωγραφικών ορίων της Περιφέρειας Δυτικής Ελλάδας ή σε περιοχές σε απόσταση που θα επιτρέπει επιστροφή εντός της ίδιας ημέρας.

Επιπλέον, κάθε επίσκεψη μελέτης θα συνοδεύεται από συνάντηση δικτύωσης μεταξύ των εκπαιδευομένων και τρίτων. Οι επιχειρήσεις ή/και θερμοκοιτίδες καθώς και οι συμμετέχοντες στις δράσεις δικτύωσης θα τελούν υπό την έγκριση της αναθέτουσας αρχής και σε κάθε περίπτωση θα προηγείται συνεννόηση με τα μέλη της ομάδας έργου.

Πιο αναλυτικά:

Α. Τρεις (3) Επισκέψεις Μελέτης

* Υποστήριξη στον καθορισμό των επισκέψεων μελέτης. Επικοινωνία με διαχειριστές επιχειρήσεων/ θερμοκοιτίδων. Διεκπεραίωση οργανωτικών λεπτομερειών.
* Εκτύπωση προγράμματος επίσκεψης & συνάντησης δικτύωσης, συνοδευόμενου από μπλοκ σημειώσεων και στυλό στους συμμετέχοντες, που θα τους παραδίδονται κατά την προσέλευση τους (περίπου 25 άτομα)
* Μεταφορά των εκπαιδευομένων (20) και των μελών της ομάδας έργου της Αναθέτουσας (έως 3) στους χώρους των επισκέψεων μελέτης
* Παροχή τροφοδοσίας ανά επίσκεψη μελέτης:
  + 1 Coffee break και συγκεκριμένα εξασφάλιση καφέδων, νερών, αναψυκτικών, χυμών, βουτημάτων, κέικ στους χώρους της εκπαιδευτικής επίσκεψης (αν είναι δυνατόν) αλλιώς σε σημείο που θα οριστεί σε συνεργασία σε συνεννόηση με την Αναθέτουσα Αρχή (έως 30 άτομα).
  + 1 μεσημεριανό γεύμα σε σημείο που θα οριστεί σε συνεργασία με την Αναθέτουσα Αρχή (έως 30 άτομα). Το γεύμα θα είναι διάρκειας 1 ώρας, μενού (μπουφές) που να περιλαμβάνει κατ’ ελάχιστο: 2 είδη κυρίως πιάτου, 1 είδος σαλάτας, 2 είδη τυριών, 2 είδη γλυκών, αρτοσκευάσματα, καθώς επίσης νερό, αναψυκτικά.

Β. Τρεις (3) Συναντήσεις Δικτύωσης (παράλληλα με τις 3 επισκέψεις μελέτης)

(εφόσον δεν διατεθεί από την θερμοκοιτίδα/επιχείρηση χώρος για τη δικτύωση, αυτή θα γίνει στην έδρα της αναθέτουσας αρχής)

* Υποστήριξη στον καθορισμό και κατάρτισης ατζέντας της συνάντησης δικτύωσης (θεματολογία / περιεχόμενο συνάντησης, ομιλητές)
* Παροχή γραμματειακής υποστήριξης κατά την διάρκεια της συνάντησης (τήρηση λίστας συμμετεχόντων, λήψη φωτογραφικού υλικού τεκμηρίωσης, καταγραφή πρακτικών συνάντησης στα αγγλικά).
* Συντονισμός και υποστήριξη του διαλόγου κατά τη διάρκεια των συναντήσεων με στόχο την εξαγωγή καινοτόμων συμπερασμάτων υψηλής προστιθεμένης αξίας που θα αποτελούν βάση για προτάσεις χάραξης πολιτικής.
* Σύνταξη δελτίων τύπου (3) σχετικά με τα συμπεράσματα των επισκέψεων και δημοσίευση αυτών σε social media σχετικά με το αντικείμενο του έργου.
* Τήρηση πρακτικών των συναντήσεων (και καταγραφή πιθανών συμπερασμάτων/αποφάσεων) με την μορφή αναφοράς, προς τα αρμόδια στελέχη της Αναθέτουσας Αρχής σε αγγλικά και επιτελική σύνοψη στα ελληνικά.
* 1 coffee break και συγκεκριμένα εξασφάλιση καφέδων, νερών, αναψυκτικών, χυμών, βουτημάτων, κέικ, στους χώρους των εργασιών (για 30 άτομα)

**Παράρτημα Β – Υπόδειγμα Οικονομικής Προσφοράς**

**ΟΙΚΟΝΟΜΙΚΗ ΠΡΟΣΦΟΡΑ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος να υπογράψει και να σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**  Ημερομηνία:  Επωνυμία:  Διεύθυνση:  Τηλ., FAX, Email: | **ΠΡΟΣ:**  ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58,  ΤΚ 26221 - ΠΑΤΡΑ |

Οικονομική Προσφορά που αφορά την προμήθεια **«Υπηρεσιών δημοσιεύσεων, μετακινήσεων & φιλοξενίας, διοργάνωσης εκδηλώσεων»** στα πλαίσια του έργου AGROINNOECO - «Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector» του προγράμματος Interreg Balkan-Mediterranean 2014-2020 σύμφωνα με την υπ.. αριθμ πρωτ. 1387/3-10-2018 πρόσκληση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Πρόσκληση, τις προδιαγραφές του Παραρτήματος Α, καθώς και της Ειδικής Συγγραφής Υποχρεώσεων αυτής, υποβάλλουμε την προσφορά μας με τους κατωτέρω οικονομικούς όρους.

| **Αριθ.**  **Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου. ΦΠΑ 24% (Αριθμητικώς)** |
| --- | --- | --- | --- |
| **D2.3.4** | **Σχεδιασμός, επιμέλεια** **και δημοσίευση δύο (2) δελτίων τύπου** | **1.500** |  |
| **D2.3.5** | **Μετακίνηση και διαμονή για εξωτερικούς εμπειρογνώμονες/ ομιλητές τελικής εκδήλωσης έργου** | **1.050** |  |
| **D5.3.3** | **Υποστήριξη της διοργάνωσης τριών (3) επισκέψεων μελέτης με παράλληλη δικτύωση** | **7.500** |  |
| ***ΣΥΝΟΛΟ*** | | **10.050** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την επομένη της ημερομηνίας διενέργειας του διαγωνισμού.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)